CELEX: E2013J0009
Language: mt
Date: 2013-11-15 00:00:00
Title: Sentenza tal-Qorti tal- 15 ta’ Novembru 2013 fil-Kawża E-9/13 – L-Awtorità tas-Sorveljanza tal-EFTA kontra r-Renju tan-Norveġja (Nuqqas ta' Stat EFTA li jissodisfa l-obbligi tiegħu – Direttiva tal-Kummissjoni 2010/48/UE tal- 5 ta’ Lulju 2010 li taddatta għall-progress tekniku d-Direttiva 2009/40/KE tal-Parlament Ewropew u tal-Kunsill dwar testijiet tal-kundizzjoni ta’ vetturi u tal-karrijiet tagħhom għat-triq

27.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 88/11
            
         
      SENTENZA TAL-QORTI
   
   tal-15 ta’ Novembru 2013
   fil-Kawża E-9/13
   L-Awtorità tas-Sorveljanza tal-EFTA kontra r-Renju tan-Norveġja
   (Nuqqas ta' Stat EFTA li jissodisfa l-obbligi tiegħu – Direttiva tal-Kummissjoni 2010/48/UE tal-5 ta’ Lulju 2010 li taddatta għall-progress tekniku d-Direttiva 2009/40/KE tal-Parlament Ewropew u tal-Kunsill dwar testijiet tal-kundizzjoni ta’ vetturi u tal-karrijiet tagħhom għat-triq
   2014/C 88/08
   Fil-Kawża E-9/13, l-Awtorità ta' Sorveljanza tal-EFTA v ir-Renju tan-Norveġja – APPLIKAZZJONI għal dikjarazzjoni li billi naqset milli tadotta, jew tinnotifika lill-Awtorità ta' Sorveljanza tal-EFTA minnufih kull miżura meħtieġa sabiex jiġi implimentat l-Att imsemmi fil-punt 16a tal-Kapitolu II tal-Anness XIII tal-Ftehim dwar iż-Żona Ekonomika Ewropea (id-Direttiva tal-Kummissjoni 2010/48/UE tal-5 ta’ Lulju 2010 li taddatta għall-progress tekniku d-Direttiva 2009/40/KE tal-Parlament Ewropew u tal-Kunsill dwar testijiet tal-kundizzjoni ta’ vetturi u tal-karrijiet tagħhom għat-triq), kif adattata għall-Ftehim permezz tal-Protokoll 1 tiegħu, fiż-żmien preskritt (fiż-żewġ każijiet ħlief għall-paragrafu 3 tal-Anness II għad-Direttiva dwar ċertifikati li jgħidu li vettura hija tajba għat-triq, li għandha tiġi implimentata biss sal-31 ta’ Diċembru 2013), ir-Renju tan-Norveġja naqas milli jissodisfa l-obbligi tiegħu skont l-Att u skont l-Artikolu 7 tal-Ftehim, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Rapporteur), Imħallfin, taw is-sentenza tagħhom fil-15 ta' Novembru 2013, li l-parti operativa tagħha hija kif ġej:
   Il-Qorti b’dan:
   
               (1)
            
            
               Tiddikjara li billi naqset milli tadotta kull miżura meħtieġa sabiex jiġi implimentat l-Att imsemmi fil-punt 16a tal-Kapitolu II tal-Anness XIII tal-Ftehim dwar iż-Żona Ekonomika Ewropea (id-Direttiva tal-Kummissjoni 2010/48/UE tal-5 ta’ Lulju 2010 li taddatta għall-progress tekniku d-Direttiva 2009/40/KE tal-Parlament Ewropew u tal-Kunsill dwar testijiet tal-kundizzjoni ta’ vetturi u tal-karrijiet tagħhom għat-triq), kif adattata għall-Ftehim permezz tal-Protokoll 1 tiegħu, fiż-żmien preskritt, (ħlief, fiż-żewġ każijiet, għall-paragrafu 3 tal-Anness II għad-Direttiva dwar iċ-ċertifikati li jgħidu li vettura hija tajba għat-triq, li għandha tiġi implimentata biss sal-31 ta’ Diċembru 2013), ir-Renju tan-Norveġja naqas milli jissodisfa l-obbligi tiegħu skont l-Att u skont l-Artikolu 7 tal-Ftehim ŻEE.
            
         
               (2)
            
            
               Tordna lir-Renju tan-Norveġja biex iħallas l-ispejjeż tal-proċeduri.